alibayram/wikipedia-40-langs huggingface dataset:
تفرقه عنصريه

سياسة التفرقه العنصريه هى سياسه رسميه اساسها التفرقه فى المعامله بين السود والملونيين ( اللى مش اوروبيين ولا افريكان سود ) من جهه و الاوروبيين من جهه تانيه ، فى الاسكان و التعليم و الوظايف و وسايل النقل و اماكن الترويح. ابتدت فى افريقيا ايام الاستعمار الاوروبى و من وقت تصريحات سيسل رودس. و نادى دانيال فرنسوا مالان (1875-1954) بسياسة التفرقه العنصريه و ابتكر ليها كلمة " ابارتهيد " Apartheid و معناها الفصل او التفرقه. فى جنوب افريقيا بقا الدستور من سنة 1910 بينص على قصر التمثيل البرلمانى على الاوروبيين بس و حرمان الافريكان من حق الانتخاب. و فى سنة 1950 صدر قانون بتخصيص اماكن للسود و الملونين و اجبارهم على حط حواجز حوالين المناطق اللى بيعيشو فيها. و ناضل الافريكان فيه نضال كبير ضد سياسة التفرقه العنصريه بالاضرابات و الاحتجاجات و عقد المؤتمرات. و اتعرضت جمهورية جنوب افريقيا للانتقادات من دول الكومنولث البريطانى فإنسحبت منه سنة 1961 بدل ما تغير سياستها ، و ادانتها الجمعيه العامه للامم المتحده فى نوفمبر 1962 و طالبت بفرض عقوبات عليها و طلبت من مجلس الامن البحث فى امكانية طردها من عضوية الامم المتحده ، و وقف الاوروبيين حكومات و شعوب ضد سياستها. و اتعاقبت فعل جنوب افريقيا و اتقاطعت لغاية ما اضطرت تغير نظامها الاستبدادى و تدى الافريكان حقوقهم المشروعه.

سياسة التفرقه العنصريه كانت موجوده كمان فى روديسيا ( زيمبابوى دلوقتى ) و كينيا و اوغندا و امريكا و بالذات فى الولايات الجنوبيه. و ابتدت السياسه دى فى امريكا هناك بعد الحرب الاهليه الامريكيه و ظهرت قوانين عنصريه بتدعم سيطرة البيض فى اواخر القرن تسعتاشر ، و ابتدت مقاومة السود للسياسه دى قبل الحرب العالميه التانيه وبالذات بخصوص قوانين التعليم و ظهر فى امريكا زعما سود زى مارتين لوثر كينج و مالكوم اكس و طالبو بتغيير القوانين العنصريه ، و طلب مارتين لوثر كينج من السود انهم ما يستعملوش العنف للتعبير عن غضبهم و مقاومتهم للتفرقه العنصريه اللى بيعانو منها ، و قاد فى 1955 و 1956 حركة مقاطعة السود لأوتوبيس مدينة مونتجمرى عاصمة ولاية الاباما بعد اتطلب من واحده ست سوده انها تسيب كرسيها لراجل ابيض فى الاوتوبيس و رفضت ، و استمرت المقاطعه لغاية ما المحكمه العليا اصدرت حكم بإلغاء قوانين العزل. مارتين لوثر كينج نفسه اتقتل لكن حركة التوحيد العنصرى فى امريكا نشطت و بالذات بعد صدور قانون الحقوق المدنيه سنة 1964.

شوف كمان 
 ابارتهيد
 سياسة التفرقه العنصريه

عنصريه
قهر
جنوب افريقيا
امريكا
حقوق الانسان
انتهاكات حقوق الانسان
ابراهيم عبد القادر المازنى

ابراهيم عبد القادر المازنى ( القاهره ، 1889 - القاهره 1949 ) ، اديب وشاعر مصرى من رواد الادب المصرى الحديث ، عاش فى القاهره و اتخرج من مدرسه المعلمين العليا. أصدر جزأين من ديوانه ( 1914 - 1917 ) بمقدمه بتبين مفهوم الشعر عند "مدرسه الديوان" اللى كانت بتضمه هوه و عباس العقاد و عبد الرحمن شكرى. فى سنه 1921 اصدر مع العقاد " الديوان فى الادب و النقد " اللى دعا فيه لمفهوم الشعر عندهم ، و بعد كده اتجه للكتابه فى الجرانيل و اصدر مجموعات كان منها " حصاد الهشيم " ( 1924 ) ، و " صندوق الدنيا " ( 1929 ). المازنى كتب كمان قصص قصيره كان منها " فى الطريق الوعر " و " ع الماشى " ، و كتب روايه " ابراهيم الكاتب " ( 1931 ).

حياته 
ابراهيم محمد عبد القادر المازنى اتولد يوم 19 اغسطس سنة فى القاهره.

عين محررا بجريده الأخبار، وبعدين محررا بجريده السياسه الأسبوعية، وبعدين رئيسا لتحرير جريده السياسه اليومية، وبعدين رئيسا لجريده الاتحاد، كما انتخب وكيلا لمجلس نقابه الصحفيين عام ١٩٤١، انتخب عضوا فى مجمع اللغه العربيه بالقاهرة، يعد من رواد مدرسه الديوان ومؤسسيها مع عبد الرحمن شكرى وعباس العقاد . اتجوز المازنى فماتت زوجته، فتزوج بتانيه فماتت بعد ما رزق منها بولدين وبنتاً، فماتت وهى فى مقتبل العمر .

كانت حياه المازنى الذاتيه محور الكثير من مقالاته، وبعض قصصه، وذلك أمر طبيعى لكاتب يعتز بذاته وبأدبه،وتحدث فى دى المقالات، والقصص عن طفولته وذكرياتها، وشبابه و أحداثه، وعيشته الأسرية،وصراعه مع الأحداث وصراع الأحداث ليه، ليه عده مؤلفات منها ( صندوق الدنيا إبراهيم الكاتب غريزه المرأه وحكم الطاغيه أحاديث المازنى مجموعه مقالات، أقاصيص بالاشتراك مع سهير القلماوى وتانيين بشار بن برد إبراهيم التانى – روايه – القاهرة، ثلاثه رجال وامرأه –رواية، عود على بدء – روايه القاهرة، ميدو وشركاه – روايه القاهره ، الجديد فى الأدب العربى بالاشتراك مع طه حسين وتانيين، حديث الإذاعه بالاشتراك مع العقاد وتانيين، الحرب بعد أثنى عشر شهرا وتسع أسابيع بالاشتراك مع العقاد وتانيين حصاد الهشيم و غيرها ز

توفى إبراهيم عبد القادر المازنى ١٩٤٩ .

مؤلفاته 
له مجموعه من الكتب من بينها:
 حصاد الهشيم (كتاب فى النقد).
 قبض الريح.
 صندوق الدنيا (كتاب فى السياسه والاجتماع).
 خيوط العنكبوت.
 إبراهيم الكاتب.
 عود على البدء.
 فى الطريق.
 إبراهيم الثاني.
 ثلاثه رجال وست.
 قصه حياة.

ومن قصائد المازنى:
 ظمأ النفس لالمعرفة.
 الإنسان والغرور.
 سحر الحب.
 الشاعر المحتضر.
 وصى شاعر (على مثال وصيه " هينى" الشاعر الألمانى)
 كأس النسيان
 ما أضعت الهوى ولا خنتك الغيب.
 أمطروا الدمع عليه لا الندى.

يعد المازنى من كبار كتاب عصره وبرز من بين كبار الكتاب فى ذلك العصر أمثال عباس محمود العقاد و مصطفى الرافعى و طه حسين.

مصادر 

مواليد 1889
وفيات 1949
كتاب مصريين
شعرا مصريين
ادبا مصريين
روائيين مصريين
ادب مصرى حديث
مترجمين مصريين
منايفه
ناس من تلا
جوزيب اونجاريتى

جوزيب اونجاريتى (Giuseppe Ungaretti) (8 فبراير 1888، اسكندريه، - 2 يونيه 1970، ميلانو) كان شاعر طليانى مصرى كبير اتولد وعاش فى اسكندرية اترجمت قصايده اللى كتبها بالطليانى للعربى.

ابوه كان عامل بسيط من العمال الللى شاركو فى حفر قناة السويس و امه كانت مدوره فرن فى حى محرم بك فى اسكندريه. فى سنة 1897 دخل معهد الدونبوسكو التابع للارساليه الطليانيه فى اسكندريه و المعهد ده كان درس قبل كده الشاعر الطليانى الكبير مارينيتى اللى اسس بعد كده تيار المستقبليه فى ميلانو و باريس. لما أونجاريتى بقا عنده اربعه و عشرين سنه سافر ايطاليا و فرنسا والبرازيل.

مواليد 1888
وفيات 1970
شعرا طليان
طليان عاشو فى مصر
مصريين طليان
متعلمين فى جامعة پاريس
عزيز اباظه

عزيز اباظه ( 1899 - 1973 ) ، شاعر مسرحى مصرى ، اتخرج من كليه الحقوق فى القاهره سنه 1923 و اتدرج فى الوظايف و بقا عضو فى مجلس النواب و الشيوخ كذا مره. اترأس " جمعيه الشعرا " من سنه 1950 ، و كان عضو فى المجلس الاعلى للفنون و الاداب ، و مقرر اللجنه الشعريه ، و عضو فى المجمع اللغوى (1958).

أصدر ديوان " انات حائره " (1943) و كان بيرثى فيه مراته ، و فى نفس السنه اصدر مسرحيه شعريه اسمها " قيس و لبنى " ، و بعدها اصدر كذا مسرحيه شعريه استوحاها من التاريخ زى " العباسه " (1947) ، و " الناصر " (1949 ) ، و " شجره الدر " (1951) ، و " غروب الأندلس " (1952) ، و " شهريار " (1954) ، و " قافله النور " (1959) ، و زهره " (1968). فى سنه 1957 ساب الاتجاه التاريخى شويه فكتب مسرحيه " أوراق الخريف ".

تكريم 
كرمته الدوله المصريه بجايزتها التقديريه سنه 1964.

مصادر 

مواليد 1899
وفيات 1973
كتاب مصريين
ادبا مصريين
شعرا مصريين
ادب مصرى حديث
برلمانيين مصريين
محافظين مصريين
مصريين اخدوا جايزه الدوله التقديريه
شراقوه
ناس من منيا القمح
عائشه التيموريه

عائشه التيموريه ( القاهره ، مصر ، 1840 - القاهره ، 1902 ) ، شاعره و اديبه مصريه من العيله التيموريه من رواد الادب المصرى الحديث. بنت اسماعيل كاشف تيمور و اخت العلامه احمد تيمور و عمه الادبا محمد تيمور و محمود تيمور. كتبت اشعار بالعربى و التركى و الفارسى. عاشت فتره فى استانبول لكن بعد ما اتوفى جوزها توفيق الاسلامبولى فى استانبول و بعدين ابوها رجعت مصر و عكفت على قرايه و كتابه الادب ، و لما نشرت مقالات فى الجرانيل زادت شهرتها. كتبت ديوان شعر اسمه " حليه الطراز " ، و كتاب اسمه " نتائج الاحوال " ، و ليها ديوان شعرى بالتركى اسمه " كشوفه ". الاديبه اللبنانيه مى زياده كتبت عنها دراسه مشهوره و سمتها فيها " شاعره الطبيعه ".

مصادر 

مواليد 1840
وفيات 1902
نسويين مصريين
شاعرات مصريات
كاتبات مصريات
ادب مصرى حديث
العيله التيموريه
مصريين اتراك
عبد العزيز فهمى

عبد العزيز باشا فهمى ( 1870 - 1951 ) ، سياسى مصرى وطنى و رئيس حزب الاحرار الدستوريين. كان واحد من التلات مصريين اللى فى سنه 1918 راحو دار الحمايه و طالبو الانجليز بإستقلال مصر. اشترك فى الوفد المصرى من وقت تأسيسه لكن بعد كده انفصل عنه. طالب بتغيير حروف الكتابه فى مصر من العربى للاتينى لإنها حروف النهضه و العلم.

الأوسمه والتكريم 
 الوشاح الاكبر من نيشان محمد على
 رتبه الامتياز من الدرجه الأولى.
 أطلق اسمه على شارع كبير فى ضاحيه مصر الجديدة، وإليه ينسب خط من خطوط مترو مصر الجديدة،
 أطلق اسمه على عده مدارس فى محافظتي المنوفيه والقاهرة.

مواليد 1870
وفيات 1951
وزراء عدل مصريين
سياسيين مصريين
ليبراليين مصريين
قانونيين مصريين
قضاة مصريين
محامين مصريين
شعرا مصريين
وطنيين مصريين
ثوريين مصريين
ثوره 1919
منايفه
ناس من شبين الكوم
حزب الاحرار الدستوريين

حزب الاحرار الدستوريين ، حزب سياسى مصرى اتأسس بعد ثورة 1919 فى 30 اكتوبر 1922 برياسة عدلى يكن و رأسه كمان عبد العزيز فهمى. أصدر جورنال يومى اسمه السياسه لكن الوفديين قاطعو الجورنال و هاجموه لغاية مااتوقف اصداره.

أهم مبادىء الحزب كانت استمرار السعى لإستقلال مصر و طرد المستعمرين الانجليز منها ، و التمسك بعدم فصل السودان عن مصر ، و تأييدالنظام الدستورى ، و المحافظه على سلطة الامه المصريه و حقوق العرش. وزارات الحزب بوجه العموم كانت بوجه عام مرتبطه بسياسة و مصالح السرايا الملكيه.

تاريخ مصر الحديثه
احزاب مصريه قديمه
سليم تقلا

سليم خليل تقلا ده صحفي ( 1849 لبنان- 1892 مصر)، اسس جرنال الاهرام فى 27 ديسمبر 1875 مع اخوه بشارة تقلا وصدر العدد الأولاني منها فى 5 أغسطس 1876، فى منشية اسكندرية.
 اتولد فى قرية كفر شيما ,لبنان
 اتعلم فى المدرسة الوطنيه على ايد المعلم المشهور وقتها بطرس البستاني
 اشتغل مدرس لغة عربية بآدابها فى مدرسة البطريركية
 لما عمروه وصل 26 سنة راح مصر بعد ما وصللوه نبا عن النهضه الي بيسعلها الخديوي اسماعيل عشان يحققها وقتها فى وادي النيل
 انشأ مطبعة فى شارع البورصة اللى متفرع من ميدان القناصل (المنشية دلوقتي) فى اسكندرية.
 موقع جرنال الاهرام الرسمي
 عدد صحيفة الاهرام الأولاني 

مواليد 1849
وفيات 1892
صحفيين لبنانيين
مسيحيين لبنانيين
لبنانيين عاشو فى مصر
مصريين لبنانيين
صحفيين مصريين
صحافه مصريه
الاهرام
بشاره تقلا

بشارة خليل تقلا ( لبنان ، 1852 - مصر ، 1901 ) ، صحفى لبنانى و مؤسس جورنال الاهرام فى 27 ديسمبر 1875 مع اخوه سليم تقلا وصدر العدد الاول فى 5 أغسطس 1876، فى المنشيه فى اسكندريه.

 كانت ليه مواقف سياسيه عرضته للسجن فى عهد الخديوى اسماعيل
 بتسى نعوم كبابه تقلا مرات بشاره , نقلت جريدة الاهرام بعد وفاة جوزها من اسكندريه للقاهره سنة 1899 بعد ما بنت دار الاهرام فى شارع مظلوم فى وسط القاهره و مشت الاهرام بكفاءه عاليه لوحدها من سنة 1899 لحد سنه 1912 ، و بعدين مع ابنها جبرائيل تقلا لحد مااتوفت سنة 1924
 الابن جبرائيل تقلا اللى اتولد فى القاهره سنة 1891 اتولى ادارة الاهرام من سنة 1912 لغاية وفاته سنة 1943 وأنشأ اكبر مطبعه فى الشرق باسم " مطبعة الاهرام " ونال وسام الخديوى عباس حلمى التانى.
 الموقع الرسمي لجريدة الاهرام
 العدد الاول من صحيفة الاهرام

مواليد 1852
وفيات 1901
صحفيين لبنانيين
مسيحيين لبنانيين
لبنانيين عاشو فى مصر
مصريين لبنانيين
صحفيين مصريين
صحافه مصريه
الاهرام
جبرائيل تقلا

جبرائيل بشارة تقلا اتولد فى القاهرة سنه 1891 اتوفى سنه 1943 ,صحفي ومدير تحرير جريدة الاهرام

 اتعلم فى مدرسة الآباء اليسوعيين فى القاهرة واخد شهاده فى الحقوق والعلوم السياسية
 كان بيعرف العربية والفرنسية والانجليزية والإيطالية
 اتوفى ابوه بشارة تقلا لما كان صغير فاشتغل بالصحافه وسنه عشرين سنه فتولي إدارة الاهرام باللغتين العربية والفرنسية من سنه 1912 بمعاونة امه بتسي تقلا
 اسس أكبر مطبعة فى الشرق باسم مطبعة الاهرام وكان اول من جعل لجريدة الاهرام مكاتب ومراسلين فى معظم عواصم العالم فى اول القرن اللى فات
 انتخب نقيب للصحافة المصرية بالإجماع سنه 1919
 ونال أوسمة عديدة أهمها وسام الخديوي عباس حلمى التانى
 اتجوز جبرائيل تقلا من رينة صباغ, وهي من عايلة لبنانية من الروم الكاثوليك فى بيروت وتملك بنك خاصا مشهور باسمها هو بنك صباغ
 أدارالأهرام لغايه وفاته سنه 1943
 ابنه بشارة تقلا شهد عهده تأميم الصحافة المصريةفى الستينيات وهو اخر سلالة بناة جريدة الاهرام
 الموقع الرسمي لجريدة الاهرام 
 العدد الاول من صحيفة الاهرام

مواليد 1891
وفيات 1943
صحفيين لبنانيين
مسيحيين لبنانيين
لبنانيين عاشو فى مصر
مصريين لبنانيين
صحفيين مصريين
صحافه مصريه
الاهرام
على ابراهيم

علي باشا ابراهيم (اسكندرية 20 اكتوبر 1880 -القاهره 28 يناير 1947) كان طبيب مصرى بيعتبر من رواد النهضه الطبيه فى مصر الحديثه ، و كان اول عميد مصرى لكلية الطب جامعة القاهره ومؤسس نقابة اطباء مصر.

انجازاته 
 انتخبوه لعضوية مجلس النواب.
 اختاروه عميد لكلية الطب سنة 1929 م و كان اول عميد مصرى.
 فتح الباب لدراسة البنات للطب
 اتعين وزير للصحة فى وزارة حسن صبرى فى يونيه 1940.
 بقى مدير لجامعة فؤاد الاول فى سبتمبر 1941
 اسس نقابة الاطباء فى عام 1940
 كان اول نقيب لاطباء مصر

شوف 
 عمداء كلية طب القصر العينى
 رؤساء جامعة القاهرة

مواليد 1880
وفيات 1947
اطبا مصريين
وزراء صحه مصريين
اسكندرانيه
تعليم
جامعات
متعلمين فى جامعة القاهره
بيوفيزيا

البيوفيزيا او الفيزياء الحيوية (Biophysics) هى فرع من علم البيولوجيا اللى بيهتم بتطبيق المبادئ المختلفه لعلم الفيزياء على الظواهر و العمليات البيولوجيه (الحيويه) مثال على ذلك : تفسير العلاقه بين انتقال الشحنات الكهربيه فى الاعصاب و علاقته بانقباض العضلات.

مجالات البيوفيزيا 
بتنقسم الدراسات البيوفيزيائيه لكذا فرع من اهمهم:

 بيوفيزيا فيسيولوجيه
 بيوفيزيا تجريبيه
 بيوفيزيا طبيه
 بيوفيزيا خلويه
 بيوفيزيا جزيئيه
 بيوفيزيا نظريه
 بيوفيزيا نوويه و اشعاعيه

مصادر
وطنى (جورنال)

جورنال وطنى جورنال مصري اسبوعي بيتصدر يوم الاحد ,لها شهرة واسعة بين أقباط مصر و أقباط المهجر, اسسها انطون سيدهم ( 1915 – 1995 ) ومجموعة من كبار الأقباط مع مجموعة من اصحاب جريدة مصر اليومية (ابناء وأحفاد تادرس بك المنقبادي)

 صدر جورنال وطني فى ديسمبر سنة 1958
 رئيس مجلس إدارة ورئيس تحرير جورنال وطني ...المهندس يوسف سيدهم
 شعار جورنال وطنى زهرة اللوتس على شكل مركب فرعوني مع بيت شعر للشاعر احمد شوقى بيكون أقوى بيت شعر اتكُتب عن محبة الوطن..وطني لو شُغلت بالخلد عنه نازعتني إليه فى الخلد نفسي. رأس تحريره في الاصدار التاني له الكاتب ماجد عطيه.

سايت جورنال وطنى 
 
سايت جورنال وطني

جرانيل و مجلات مصريه
صحافه
جرانيل مصريه
هنرى فورد

هنرى فورد ( 1863 - 1947 ) امريكانى من كبار رجال الصناعه فى امريكا. رائد فى تصنيع الاوتوموبيلات. مؤسس مؤسسة فورد. بقى اكبر منتج فى العالم للعربيات بسبب اسلوب الانتاج بالجمله لعربيه صغيره تمنها معتدل و موحده قياسياً. اول موديل اوتوموبيل انتجه و عرضه كان فى سنة 1896. 
--الشامى (مناقشه) 20:27، 6 نوفمبر 2012 (يو تى سى)الشامى

مواليد 1863
وفيات 1947
مهندسين امريكان
اوتوموبيلات
ماسونيين
شخصيات الحزب الديمقراطى الامريكى
بروتستانت امريكان
قوميين بيض امريكان
فؤاد شهاب

فؤاد شهاب ( 19 مارس 1902 - 25 ابريل 1973 ) رئيس لبنان من 1958 ل 1964. اتولى كذا منصب فى الجيش اللبنانى و اتعين قائد للجيش بعد جلاء الفرنساويه عن لبنان سنة 1945. انتخب رئيس للبنان سنة 1958. شكل وزاره من كل الاحزاب اللبنانيه برياسة رشيد كرامى. خلفه شارل حلو.

مواليد 1902
وفيات 1973
مسيحيين لبنانيين
رؤساء لبنان
حكام لبنان
عسكريين لبنانيين
لبنان
نرويجى

اللغه النرويجى (norsk) هى لغه من لغتين بيختلفو اختلاف بسيط عن بعض و الاتنين بينتمو للعيله الجرمانيه الشماليه. و هما الريسمال او الدنماركى-النرويجى و دى لغة اوسلو الدنماركيه الاستاندارد اللى فضلت لغه رسميه لحد القرن العشرين. و اللاندسمال و دى لهجات نرويجيه وحدها ايفار اسين (Ivar Aasen) (1813-1896).

شوف كمان 
 جدول اللغات
 بوكمول

لينكات برانيه

مصادر 

اسكندنافيا
لغات
مجله

المجله مطبوعه دوريه فيها صور او مافيهاش و بتحتوى على مواضيع متنوعه. بيتقال إن الانجليزى ادوارد كيف كان اول واحد يصدر مجله (1731). جنب المجلات العامه فيه مجلات متخصصه بتناقش مواضيع معينه. اول مجله صدرت فى المنطقه العربيه كانت مجله مصريه اسمها " يعسوب الطب " و اصدرها محمد على باشا الحكيم سنة 1865.

جرانيل و مجلات
ادوارد ماير

ادوارد ماير Eduard Meyer ( هامبورج ،25 يناير 1855 - 13 اغسطس 1930)، مؤرخ المانى حجه فى التاريخ القديم. استمد معلوماته من النميات ( العملات ) و فقه اللغه المقارن و الانثروبولوجيا و الفولكلور. أهم مؤلفاته "تاريخ العالم القديم Forschungen zur alten Geschichte " من خمس مجلدات نشرهم بين 1884 و 1902.

من اعماله 
Forschungen zur alten Geschichte 1884-1902

Untersuchungen zur Geschichte der Gracchen 1894

Wirtschaftliche Entwicklung des Altertums 1895

Die Entstehung des Judentums 1896

Zur Theorie und Methodik der Geschichte 1902

Israeliten und ihre Nachbarstämme 1906

Theopomps Hellenika 1909

Der Papyrosfund in Elephantine 1912

Ursprung und Geschichte der Mormonen 1912

مؤرخين المان
مواليد 1855
وفيات 1930
زرادشتيه

الزرادشتيه Zoroastrianism ديانه ثنائيه فارسيه قديمه، مؤسسها زرادشت اللى عاش فى القرن 7 و 6 قبل الميلاد. فكرة الدين الاساسيه بتقوم على مبدأين متناقضين و هما مبدأ الخير مشخص فى اله النور و اسمه أهورا مزدا ، و مبدأ الشر المشخص فى اله الظلمه و اسمه أهرمان. الصراع بين الاتنين بيلخص نظرة الدين الزرادشتى للكون.

بتؤمن الزرادشتيه بالبعث و الحساب و بتؤمن بظهور مخلص حايتولد من عدرا فينصر اعوان الخير و يسود للأبد.

الزرادشتيه موجوده دلوقتى فى جزء من الهند فى صوره فارسيه محتفظه بشويه من العناصر الثنائيه مع اتجاه بيقارب فكرة التوحيد. كتاب الزرادشتيه المقدس اسمه " زند-افيستا " يعنى تفسير-قانون.

 
اديان
رينار التعلب

رينار التعلب - بالفرنساوى: Roman de Renart ، بالالمانى: Reineke-Zyklus ، بال هولندى: Reinaertcyclus ، قصة بطل مشهور فى ملاحم العصور الوسطى. اتطورت بسرعه لغاية ما بقت قصه فرنساويه طويله اسمها " التعلب " Le Roman de Renart. انتشرت فى كل فرنسا و المانيا وبلاد اوروبيه تانيه. القصه بتعبر عن سخط الفلاح الفقير على الاغنيا و رجال الدين بطريقه سخريه لاذعه.

قصص
عصور وسطى
فولكلور

de:Reineke Fuchs
رينان

إرنست رينان Ernest Renan ( تريجوير ، بريتانى ، فرنسا ، 28 فبراير 1823 - باريس ، 12 اكتوبر 1892 ). مؤرخ و مستشرق و باحث و ناقد فرنساوى كبير بيعتبر من أعظم رواد حركة الاستشراق ، و رمز من رموز فرنسا السيكولاريه. الف سنة 1852 " رساله عن " ابن رشد و الرشديه " Averroès et l'averroïsme أكد فيها على ان العرب ماعندهمش حاجه اسمها فلسفه و ان معارفهم عن الفلسفه استوردوها من اليونان جاهزه و كتبوها بحروف لغتهم ، و انهم بيفتقدو الابداع كجنس مش متطور بتنعدم فيهم روح الابداع و الاستناره و بينتشر فيهم التعصب و اللاعقلانيه و الغوغائيه.

اهتم بالدين من الناحيه التاريخيه مش من الناحيه اللاهوتيه. و طالب بنقد المصادر الدينيه نقد تاريخى علمى و التمييز بين العناصر التاريخيه الحقيقيه والعناصر الأسطوريه الخرافيه الموجوده فى الكتاب المقدس فانقلبت الكنيسه عليه. من اشهر كتبه " تاريخ نشأة المسيحيه " Histoire des origines du Christianisme اللى بيتكون من 8 اجزاء نشرهم مابين 1863 و 1883.

مصادر 

كتاب فرنساويين
فلاسفه فرنساويين
مؤرخين فرنساويين
مستشرقين فرنساويين
مواليد 1823
وفيات 1892
هولندى

{{Infobox language
| name          = Dutch
| nativename    = Nederlands
| pronunciation = 
| states        = Netherlands and Flanders
| region        = Netherlands, Belgium, Suriname, and Indonesia; also in Aruba, Curaçao, Sint Maarten, French Flanders
| speakers      = 24 million
| date          = 2016
| ethnicity=
| ref           = e19
| speakers2     = Total (L1 plus L2 speakers): 29 million (2018)
| familycolor   = Indo-European
| fam2          = Germanic
| fam3          = West Germanic
| fam4          = Low Franconian (Frankish)
| ancestor      = Old Dutch
| ancestor2     = Middle Dutch
| script        = 
| sign          = Signed Dutch (NmG)
| nation        = 
{{Collapsible list |titlestyle=font-weight:normal; background:transparent; text-align:left;|title=Various organisations|
|
|
| South American Union
| Caricom}}
| minority      =
| agency        = Nederlandse Taalunie(Dutch Language Union)
| iso1          = nl
| iso2b         = dut
| iso2t         = nld
| iso3          = nld
| iso3comment   = Dutch/Flemish
| lingua        = 52-ACB-a
| glotto        = mode1257
| glottorefname = Modern Dutch
| map           = Map Dutch World scris.png
| mapcaption    = Dutch-speaking world (included are areas of daughter-language Afrikaans)
| map2          = Idioma neerlandés.PNG
| mapcaption2   = Distribution of the Dutch language and its dialects in Western Europe
| notice        = IPA
}}لغه هولاندى' (Nederlands''; Hollands \هولاندس\ هى اكتر لهجه هولانديه مستعمله)، هو لغه جرمانيه غربيه من الفصيله الهنديه-الاوروبيه. لغه رسمى فى نيديرلاند و بلچيكا.

مصادر

شوف كمان 
 جدول اللغات

لغات
تادرس شنوده المنقبادى

تادرس بك شنوده المنقبادى (1857 - 1932) اول اللى نادو بفكرة " مصر للمصريين " ، كان اقتصادى وطنى و صحفى مصرى من رواد الصحافه المصريه و واحد من مؤسسين جورنال " مصر " سنة 1895 اللى كان بينادى بالوحده الوطنيه و الاصلاح القبطى.

 اتعلم فى مدارس أسيوط
 معاون تفتيش أرمنت التابع للدايره السنيه فى سنة 1874
 معاون لمصلحة الاموال الاميريه فى أسيوط
 اسس فى أسيوط جمعية خيريه لإعالة الفقرا فى سنة 1882
 معاون وابورات النيل فى أسيوط فى 1882
 اسس جمعية حفظ التاريخ القبطى فى أسيوط فى سنة 1884
 اسس شركة مساهمه فى أسيوط باسم ( الشركه التجاريه القبطيه) فى سنة 1884
 انشأ مشروع صناديق التوفير فى القاهره و فى عدد كبير من مديريات الوجه القبلى سنة 1890
 اسس جورنال ( مصر) للدعوه للوحده الوطنيه و الإصلاح القبطى و أخدها حزب الوفد المصرى لسان حال ليه فى سنة 1895 (وفقته الحكومه فى سنة 1966) بعد كفاح دام 71 سنة فى خدمة مصر.
 أصدر مجلة النور الاسبوعية و ى كانت مجله دينية ادبيه فى سنة 1899

لينكات برانيه 
 مدونة بصراحه
 الجرايد القبطيه

اقباط
صحفيين مصريين
اشخاص من محافظه اسيوط
ناس من مدينة اسيوط
دار الاوبرا الخديويه

دار الاوبرا الخديويه هى دار اوبرا بناها الخديوى اسماعيل فى حى الأزبكيه فى القاهره فى مصر سنة 1869 لعرض اوبرا عايده على ضيوف مصر من الملوك و الامرا بمناسبة افتتاح قناة السويس.

يوم 17 نوفمبر 1869 افتتحت قناة السويس و كان من مظاهر التحضير لحفلة الافتتاح الكبير للقناه تعبيد طريق الهرم و بنا دار الاوبرا الخديويه. و اتفتح مبنى الاوبرا يوم 29 نوفمبر سنة 1869 بعد ما اتبنت بسرعه فى اقل من خمس تشهر واتكلفت 160 الف جنيه بعد ما صممها المهندسين الطلاينه "بترو افوسكانى " و " روتيسى " و زينها عدد من الرسامين و النحاتين الكبار. دار الاوبرا كانت بتسع ل 850 متفرج و كانت فى المكان اللى فيه دلوقتى جراج ميدان العتبه فى القاهره.

الخديوى اسماعيل كلف المصرولوجى مارييت باشا اللى كان وقتها مدير الاثار الفرعونيه انه يختار موضوع ينفع يكون روايه لأوبرا مصريه ، فكتب مارييت قصة اوبرا عايده و اتصاغت شعرى و بعتها للموسيقار الطليانى المشهور جوسيبى فيردى عشان يلحنها و تتعرض على ضيوف مصر فى حفلة افتتاح الاوبرا المصريه ضمن احتفالات افتتاح قناة السويس فوافق فيردى مقابل 150 الف فرنك من الدهب الخالص ، لكن فيردى مالحقش يخلص التلحين فى ميعاد افتتاح الاوبرا يوم 29 نوفمبر فاتعرضت بدالها اوبرا ريجيليتو اللى برضه من تلحينه يوم 24 ديسمبر 1871.

دار الاوبرا المصريه كانت دار اوبرا فخمه على الطراز الاوروبى و كانت الوحيده فى كل منطقة الشرق الأوسط و فضلت تأدى دورها الفنى و الحضارى لغاية ما اتحرقت عن اخرها فى فجر 28 اكتوبر 1971 و ضاعت كل تحفها و اكسسواراتها اللى ما تتعوضش بمال و مانجاش من الحريقه غير تمثالين " الرخاء " و " نهضة الفنون " من تصميم الفنان محمد حسن.

فضلت مصر من غير دار اوبرا لمدة عقدين من الزمان لغاية ما اتبنت سنة 1988 بمنحه يابانيه من وكالة جايكا دار اوبرا جديده ( المركز الثقافى التعليمى ) فى ارض الجزيره بطراز بيعبر عن حالة مصر الثقافيه الحاليه ، و هى برضه الوحيده من نوعها فى الشرق الاوسط .

شوف كمان 
 دار الاوبرا الجديده
 دار اوبرا دمنهور
 دار اوبرا اسكندريه

مصادر 
 ماهر حسن ، المصرى اليوم ، مؤسسة المصرى اليوم للصحافة و النشر ، عدد 2020 ، 24 ديسمبر 2009.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974

تاريخ مصر العلويه
ثقافة مصر
مسارح
دار أوبرا
مبانى
دار أوبرا فى مصر
مسارح فى مصر
العماره المصريه المملوكيه

العماره المصريه المملوكيه ، هى الطراز المعمارى اللى استخدم فى مصر فى العصر المملوكى ( 1250-1517). و هوه مستمد من الطراز المصرى المحلى و بيعتبر اقرب الطرازات المعماريه للروح المصريه.  رغم انفتاح مصر فى العصر المملوكى على العالم و على الثقافات الخارجيه ما حصلش استيراد لطرازات بنا اجنبيه لكن حصل ساعات فى النقوش و الزخارف اللى ظهرت فيها الطابع المغولى. اتميز العصر المملوكى فى مصر ببنا الجوامع و المدارس و الحمامات و القلاع و غيرها من المبانى. اشهر السلاطين اللى بنو فى مصر كان الناصر محمد بن قلاوون ( 1285 - 1341 ) اللى بنا و شيد على المستوى الفرعونى و اشهر جامع اتبنى هوه جامع و مدرسة السلطان حسن (بدا بناه 1357) اللى عباره عن تحفه مالهاش مثيل بتجمع مبانيه بين قوة البنا و عظمته و دقة الزخارف البديعه ، قال عنه المستشرق العلامه جاستون فييت : " ده ابدع اثار القاهره و اكترها تجانس و تماسك و كمال و وحده ، و أجدرها انه يكون مع الاثار الروعه اللى بنتها حضارة مصر الفرعونيه " و انه " اهم و أعظم من قصر الحمرا فى جرانادا " و اختاره الرئيس الامريكى باراك اوباما من بين كل اثارات القاهره عشان يزوره.

بتتميز المبانى المملوكيه بالجمال و الزخارف البديعه و الرسوخ و المداخل العاليه. اتبنت الحمامات الشعبيه فى مصر فى العصر المملوكى و كانت اعدادها كبيره جداً فى مدينة القاهرة و كانت فيه حمامات مخصصه للرجاله و حمامات مخصصه للستات ، و كانت حيطانها متزينه بالمناظر الجميله و المايه السخنه كانت بتستخدم فيها. بقايا من الحمامات دى لسه موجوده فى القاهره القديمه. و بتتميز جوامع العصر المملوكى بمآذنها الرفيعه الرشيقه و الحيطان العاليه المزركشه و المـآذن اللى ليها روس مزدوجه زى مآذن الغورى فى الازهر اللى اتبنت فى القرن الخمستاشر.

لينكات خارجيه ليها علاقه بالموضوع 
 درة العمارة المملوكية فى مصر

مصادر 
 جمال الغيطانى: تجليات مصرية .. مآذن القاهرة، المصرى اليوم، مؤسسة المصرى اليوم للصحافة والنشر، عدد 1917، 12 سبتمبر 2009.
 Doris Behrens, Cairo of the Mamluks, I.B. Tauris, London, New York 2007 ISBN 978-1-84511-549-4

عماره
مصرى مملوكى
مصرى مملوكى
تاريخ مصر المملوكيه
العماره القوطيه

العماره القوطيه هو طراز معمارى استخدم فى غرب اوروبا من القرن التلتاشر و استمر لغاية بدايات عصر النهضه ، و بيتميز بإستخدام القبب و الاقواس المدببه. كنيسة نوترادام فى باريس مثال كامل للطراز القوطى. العماره فى انجلترا اتحولت من الطراز النورماندى للطراز القوطى فى اواخر القرن الاتناشر و مثله موجود فى كنيسة وستمنستر.

قوطيه
قوطيه
العماره الرومانيه

العماره الرومانيه ، هى الطراز اللى استخدمه فى بنا مبانيهم. فى الاول اتأثرت العماره الرومانيه بالمبانى اليونانيه فى سيسيليا و جنوب ايطاليا و اقتبست كمان من بلاد الاغريق نفسها. الرومان اتوصلو لأشكال معماريه ثوريه ، الأقواس كانت عنصرها الاساسى فى البنا. و بعدين وصلت العماره و الفنون الرومانيه لذروتها فى عهد الامبراطور تراجان ( 98 - 117 ).

من مميزات العماره الرومانيه ارتباطها بفن النحت و الرسم اللى اتأثرو بالفن اليونانى ، و فى العصر الاوغسطى ( 30 ق.م - 14م ) ظهرت حركه للمواءمه مابين الواقعيه و مثالية الفن اليونانى ، و فى عهد هادريان رجع الفن الرومانى للمثاليه تانى مع احتفاظه بالتأثيرات الشرقيه.

الرومان
رومان
رومان
فشل كلوى

الفشل الكلوى هى حاله بتحصل فيها ان الكلى بتفشل انها تأدى وظيفتها بشكل كافى. الفشل الكلوي نوعين الحاد و المزمن. الاعراض بتختلف من عيان للتانى. فيه ناس بيبقى عندهم الكلى لكن مبيبقوش حاسين اصلا او مبيلاحظوش الاعراض. لو الكلية فشلت فى عمل وظيفتها الفضلات بتتجمع فى الدم والجسم ، و لو ده حصل بمستوى قليل بتظهر اعراض بسيطه او مبتظهرش اعراض خالص. بس لو فشل الكليه استمر فالاعراض بتبان.

الاعراض 
الاعراض ممكن تبقى:
مستوى عالي من الurea فى الدم اللى ممكن تعمل:
 ترجيع و/او اسهال اللى ممكن يسببوا جفاف.
 غممان النفس.
 الوزن بيقل.
 الواحد بيتبول وقت الليل.
 الببي بيبقى فيه رغاوى.
 الواحد يعمل ببي كذا مره او كمية الببى نفسها بتبقى كبيره والببي نفسه بيبقى لونه فاتح.
 ساعات عمل الببي بيبقى اقل او كمية الببي نفسها بتبقى قليله والببي نفسه يبقى لونه غامق.
 يبقى فيه دم فى الببي.
 الاحساس بضغط او صعوبة عمل ببي.
ارتفاع نسبة الفوسفات فى الدم اللى الكلى مش قادرة تفلتره ممكن تعمل:
 الهرش.
 ضرر فى العضم.
 الكرامب (بسبب قلة الكالسيوم)
كترة البوتاسيوم فى الدم اللى الكلى مش قادرة تفلتره ممكن يعمل:
 دقات قلب مش طبيعيه.
 شلل عضلى.
فشل الكلى فى التخلص من السايل الفايض ممكن يسبب:
 ورم فى الرجلين ، الساق، الكعب، الوش او الايدين.
 ضيق فى التنفس بسبب تراكم سايل اضافي على الرئة (ممكن بردو يكون بسبب الانيميا)
تكيس الكلى واللي بيعمل اكياس كبيرة مليانة بسايل على الكلى والكبد ساعات ممكن يسبب
 الم فى الضهر او الجنب.
الكلى السليمه بتنتج هرمون ارثروبويتين اللى بيحفز نخاع العضم انه يقلل خلايا الدم الحمرا اللى بتشيل الاوكسجين. فشل الكلى بيتسبب فى ان انتاج خلايا الدم الحمرا اللى بتحل محل الخلايا القديمه بيبقى اقل و بالتالي فالدم بيشيل هيموجلوبين اقل وده يبقى اسمه انيميا، و ده بيسبب:
 الاحساس بالتعب و/او الاجهاد.
 مشاكل فى الذاكره.
 صعوبة فى التركيز.
 دوخه.
 ضغط دم واطى.
اعراض تانيه:
 فقدان الشهيه، طعم وحش فى البؤ.
 صعوبه فى النعسان.
 الجلد لونه يغمق.

امراض

fr:Insuffisance rénale aiguë
سلمى الشماع

سلمى الشماع هى مذيعه مصرية اتخصصت فى تقديم برامج المنوعات. من اشهر برامجها برنامج (زوووم) اللى كان بيتذاع فى فترة التمانينات والتسعينات وكان عن الاعمال الفنية الجديده. بعد كدة بقت رئاسة قناة النيل للمنوعات (من ضمن قنوات النيل المتخصصه) فى بداية افتتاحها واللي بقى اسمها دلوقتي (نايل لايف). فاز برنامجها (زوووم) بجايزة فى مهرجان الاذاعه و التلفزيون.

سلمى الشماع اتخرجت من كلية الاداب قسم صحافة وابتدت صحفية فى جرنال الاهرام. اول ظهور ليها على التليفيزيون كان فى برنامج النادي الدولي مع سمير صبري وفريدة الزمر على التليفزيون المصرى. سلمى الشماع اشتغلت فى اذاعة مونت كارلو كذا سنة وكانت مسئولة فى الفترة المسائية. اهم البرامج اللى قدمتها على التليفزيون المصري كان برنامج كشكول، وذاكرة السينما، وصديق من افريقيا، وعالم الجاز، والموسيقى للجميع، وزوم. سلمى الشماع دلوقتي بتقدم برنامج (مع سلمى) واللي بيتذاع كل يوم جمعة على قناة اون تي فى.

التمثيل 
سلمى الشماع بتقول انها مش عايزة تمثل بالرغم من انها بتحب السينما. سلمى الشماع ظهرت فى فيلم معالي الوزير ضيف شرف بشخصيتها الحقيقية بتحاور فيه الوزير او الشخصية اللى جسدها احمد زكى.

المصادر 

مذيعات مصريات
اعلاميات مصريات
وليام فوكنر

ويليام كثبيرت فوكنر  William Cuthbert Falkner ( نيو ألبانى ، ميسيسيبى ، امريكا ، 25 سبتمبر 1897 - 6 يوليه 1962 ) ، روائى و كاتب قصص قصيره امريكى حاصل على جايزة نوبل فى الاداب ،

رواياته 
بتعتبر روايات وليام فوكنر دراسات فى مشكلة الانسان و الشر ، و بيعتبر اسلوبه الادبى غريب بيعبر بيه عن افكار شخصياته و خواطرها المتداخله المعقده. من رواياته " أجر الجندى " (1926) ، و " الصخب و العنف " (1929) ، و " النزع الاخير " (1930) ، و " أبشلوم أبشلوم " (1936)

جايزة نوبل 
وليام فوكنر كسب جايزة نوبل فى الادب سنة 1949.

اتبرع بمبلغ من الجايزه لإنشاء صندوق لمساعدة الروائيين الجداد ، و اتبرع بمبلغ تانى حطه فى بنك لمنح الامريكان السود منح دراسيه فى راست كوليج Rust College فى ميسيسيبى.

مصادر 

مواليد 1897
وفيات 1962
كتاب امريكان
ادب امريكى
واخدين جايزة نوبل فى الادب
واخدين جايزة نوبل
امريكان واخدين جايزة نوبل فى الادب
متعلمين فى جامعة ڤيرچينيا
985



مواليد 
 10 سبتمبر - الحاكم بأمر الله خليفه فاطمى.

وفيات

اهم احداث السنه

مصادر
1021



احداث 
 الحاكم بأمر الله ( القاهرة ، ح 10 سبتمبر 985 - القاهره، اختفى 2 فبراير 1021 )

وفيات

اهم احداث السنه

مصادر
1632

1632 كانت سنه كبيسه فى التقويم الجريجورى .

احداث 
تأسيس جامعة امستردام

مواليد 
 24 نوفمبر - اسبينوزا فيلسوف هولاندى.
 جون لوك فيلسوف انجليزى.

وفيات

اهم احداث السنه

مصادر
1677



مواليد 

 ستيفن هايلز مخترع انجليزى

وفيات

اهم احداث السنه

مصادر
احمد ماهر باشا

د. احمد ماهر باشا (1888-1945) رئيس وزارة مصرى. أبوه محمد ماهر باشا وكيل وزارة الحربية وحكمدار (محافظ) القاهرة وأخوه الكبير على ماهر باشا رئيس الوزارة المصرية اربع مرات.

من بداية العشرينات كان مع محمود فهمى النقراشى عضوين فى التنظيم السري للوفد برياسة عبد الرحمن فهمي سكرتير حزب الوفد، فلم ينضموا الاتنين رسميا لحزب الوفد إلا فى وقت متأخر بسبب ظروف العمل السري. عمل مدرس فى مدرسة التجارة العليا.

فى سنة 1924 اختاره سعد زغلول وزير معارف خلف لمحمد سعيد باشا لكن اغتيال السير لي ستاك سردار (رئيس أركان) الجيش المصرى فى 19 نوفمبر أدى لاعتقاله مع النقراشي وتوجيه إنذار شديد اللهجة للحكومة. يقدم سعد زغلول استقالة حكومته فى 27 نوفمبر 1924 لتأتي حكومة زيوار باشا اللي اعتبر شعبيا أشد إنجليزية من الإنجليز. فدافع مصطفى النحاس عن المتهمين وتبرئهم المحكمة.

فى أغسطس سنة 1927 يتوفى سعد زغلول وينتخب مصطفى النحاس رئيس لحزب الوفد بعد صراع مع كتلة "ماهر-النقراشي". ينتخب رئيس مجلس النواب (23/5/1936) ل (1/2/1938). يظل الصراع الخفي يتفاقم مابين كتلتي "النحاس-مكرم عبيد" و"ماهر-النقراشي" حتى يصدر النحاس امر بفصل النقراشي من الحزب فى سبتمبر 1936 وأتبعه بفصل احمد ماهر فى ديسمبر 1936 فيؤلفان الهيئة السعدية (نسبة لسعد زغلول).

تبدأ مرحلة جديدة فى حياته السياسية اكثر نشاطا خاصة بعد انتخابات سنة 1938 اللي اتوصفت بالتزوير، ثم عقب إقالة الملك فاروق لوزارة مصطفى النحاس فى 8/10/1944 وبالاتفاق مع القصر يشكل حكومة ائتلافية بمشاركة الهيئة السعدية والأحرار الدستوريين والكتلة الوفدية (حزب مكرم عبيد بعد انفصاله عن الوفد).

الاغتيال 

اتقتل احمد ماهر فى مبنى البرلمان المصري (24/2/1945) بإطلاق النار عليه من محام شاب من الحزب الوطني وخلفه النقراشي برياسة الحكومة، وبينما ذكر بعض ممن كانوا فى الاخوان المسلمين زى حسن الباقورى وسيد سابق فى مذكراتهم أن للقاتل علاقة سرية بجماعة الإخوان المسلمين وعضو فيهاو ينفي اخرون من الإخوان ده.

وسببه أن الحكومة المصرية أعلنت الحرب على دول المحور لتستفيد مصر من امتيازات معاهدة السلام بعد الحرب العالميه التانيه اللي كانت على وشك الانتهاء، ما أدى لاغتياله اعتراضا على القرار كما بينت التحقيقات.

لينكات برانيه

مراجع 

مواليد 1888
وفيات 1945
رؤساء وزرا مصريين
وزراء داخليه مصريين
وزراء ماليه مصريين
برلمانيين مصريين
سياسيين مصريين
ليبراليين مصريين
مصريين اتراك
قاهريين
ناس من العباسيه
محمود فهمى النقراشى

محمود فهمي النقراشي باشا (26 ابريل 1888 - 28 ديسمبر 1948) هو رئيس وزرا مصري ، ومن اللى شاركوا فى ثورة 1919 . مسك الوزارا مرتين . اتقتل فى 28 ديسمبر 1948.

اتولد محمود فهمي النقراشي فى اسكندرية , اشتغل كسكرتير عام لوزارة المعارف المصرية، و وكيل لمحافظة القاهرة، ثم انضم لحزب الوفد. كان من اللى اتحكم عليه بالاعدام من الانجليز عشان كان من قواد ثورة 1919 و اعتقلوه الانجليزة مرة سنة 1924 . بقى وزير المواصلات فى سنة 1930 . اختلاف مع قيادات الوفد و سابه واسس الكتلة السعدية(نسبة لسعد زغلول) هو و احمد ماهر(باشا) و شوية اعضاء قدام من الوفد.

اعماله 

 طالب فى جلسة بمجلس الامن الدولي فى 5 أغسطس 1947 بريطانيا بالجلاء عن مصر منغير اى شرط
 مصر انضمت فى الأمم المتحدة رسمى فى عهده.
 انشاء كلية الضباط البحرية باسكندرية.
 كهربة خزان اسوان.
 عمل البنك الصناعى المصرى.
 تأميم شركة النور للكهرباء بالقاهرة.
 تأسيس قناطر إدفينا.

اغتياله 
اتقتل بثلات رصاصات فى ظهره وهو رئيس الوزرا فى 28 ديسمبر 1948 فى القاهرة على ايد واحد من جماعة الاخوان المسلمين, اللى قتلت صديقه و الوزير اللى قابله على طول احمد ماهر(باشا) , اتمسك القاتل و اعترف انه قتل النقراشى عشان لغى الاخوان المسلمين رسميا من الساحة السياسية, بعد ما عملوا اعمال عنف وقاتلوا احمد ماهر باشا, واعترف على اللى ساعدوه واتقبض عليهم. الشيخ حسن البنا زعيم و مؤسس الاخوان اعلن ان اللى قاتلوا النقراشى دول مش اخوان وبيمثلوا نفسهم بس و قال "ليسوا إخواناً وليسوا مسلمين".

صور القاتل عبد المجيد حسن طلعت فى الجرايد وهو مضرروب بعد ما اتمسك , فيه ناس اتعطفت مع القاتل عشان احداث حصلت فى عهد ما كان النقراشى وزير داخلية و رائيس وزرا فى نفس الوقت فى 9 فبراير 1946 لما امر بفتح كوبرى عباس عشان يخرق و ينهى مظاهرة قاموا بيها مجموعات طلابة من جامعة الملك فؤاد (جامعة القاهرة دلوقتى), كتبت الكلام ده صافيناز كاظم فى مقال ليها فى جريدة الشرق الأوسط.

مواليد 1888
وفيات 1948
رؤساء وزرا مصريين
وزراء داخليه مصريين
وزراء خارجيه مصريين
وزراء ماليه مصريين
وزراء مواصلات مصريين
سياسيين مصريين
ليبراليين مصريين
اسكندرانيه
متعلمين فى جامعة القاهره
دبلوماسيه

الدپلوماسيه (مأخوده من الكلمه اللاتينيه diploma, و اللى بتعنى وثيقه رسميه, و اللى هيا مشتقه من الكلمه اليونانيه δίπλωμα, و اللى بتعنى ورقه/وثيقه مطويه) هى نظم و وسائل الاتصال بين الدول الأعضاء فى الجماعه الدوليه, و هىا وسيله عمل المفاوضات بين الأمم. و التعبير دا ممكن ينقال على الخطط و الوسائل اللى بتستخدمها الأمم لما تتفاوض.

التاريخ 
الأمم مكانتش بتستخدم فن التفاوض فى حل المشكلات الدوليه, بس مع ازدياد تعقيدات العلاقات بين البلدان لاقت بلدان كتيره انها محتاجه لممثلين دايمين ليها فى البلدان التانيه. فظهرت السفارات لأول مره فى ايطاليا فى القرنين التلتاشر و الاربعتاشر.

الواجبات الدبلوماسيه 
المفوضون الدبلوماسيون خارج بلادهم بيجمعو المعلومات عن كل حاجه ليها قيمه من وجهه نظر بلادهم و بيبعتو تقارير رسميه ممكن تكون متشفره. و المفوضين الدبلوماسيين بيدافعو عن حقوق مواطنيهم اللى خارج البلاد.
مقر الدبلوماسين الرئيسى فى السفاره أو فى المفوضيه, و الفرق الوحيد بين السفاره والمفوضيه هى درجه الدبلوماسى المكلف فالسفير بيرأس السفاره, و الوزير المفوض بيرأس المفوضيه.

مصادر 

 
مصطلحات سياسيه
سياسه
جون لوك

چون لوك (1632 - 1704) - John Locke - هو فيلسوف تجريبى و مفكر سياسى .اتولد سنة1632 فى رينجيتون و اتعلم فى مدرسة وستمنستر، و بعدين فى كلية كنيسة المسيح فى جامعة اوكسفورد، و فيها انتخبوه طالب مدى الحياه، لكن اللقب اتسحب منه سنة 1684 بأمر من الملك وقتها. وبسبب كرهه لعدم التسامح الپيورتيانى عند اللاهوتيين فى الكليه دى مابقاش رجل دين وبقى يدرس الطب لغاية مااتعرف بإسم عرف باسم (دكتور لوك).

لوك كتب اشهر مقالتين سياسيتين فى عصره . وكانو اتنشرو سنة 1690 بعنوان "مقالتين عن الحكومه" (Two Treatises on Government) . هاجر لوك على هولندا سنة 1683 بعد ما البوليس كان بيطارده فى انجلترا عشان افكاره الليبراليه و السياسيه و كان معارض للقصر الملكى و فضل فى هولندا لحد سنة 1689. فى هولندا كتب لوك اكتر من مقاله منها:
مقاله بخصوص بالفهم الانسانى (Essay Concerning Human Understanding) وافكار تانيه عن التربيه و تانيه عن التسامح. و لما قامت الثوره الكبرى على نظام الملك رجع لوك انجلترا تانى. الجامعات القديمه رفضت تدريس فلسفته الحسيه وآراءَه الليبرالية وقتها. لكن برغم كده انتشرت افكاره فى كل العالم و بتتدرس لحد دلوقتى. چون لوك عاش لغاية ما شاف كلامه وافكاره بتنتشر وبتدرس فى الجامعه. ومات سنة 1704. بيعتبر چون لوك من اشهر مؤسسين الليبراليه و من اهم مفكريين الليبرالين عموما فى العالم.

افكاره 

 ليبرالية
 حقوق مدنيه
 "أن وظيفة الحكومة والدولة هى انها تحمى الثروة والحرية بتوع مواطنينها و لازم الشعب يغيير الحكومة و تبديلها لو ماحفظتش على حقوقه و حريته او قامت بمجهود مش كفاية."
 "ان من الطبيعى أن يكون للانسان حق فى الحياة والحريه والملكيه و لازم تتحول كل الحقوق دى لحقوق مدنيه بتحميها الدولة و الحكومه و القانون"وقد اتهم بالغباء الشديد

دوره فى الثورة الامريكية 
كان لچون لوك دور مش مباشر فى الثورة الامريكية. الامريكان اتئثروا جدا بافكره و خصوصا بكتابه " رسالتين فى الحكم" و قرروا تنفيذ افكاره السياسية و نفعت الدولة الامريكية اللى كانت ظاهرة وقتها وتحولت بعد كده لدولة عظمى.

من اعماله 
 الحكومة المدنية
 مقال بخوص الفهم الانسانى
 رسالتان فى الحكم
 مقالتان عن الحكومة
 افكار عشان

كلماته 

"يقف الناس ضده الأفكار الجديده بتشكك اما لعدم فهمها أو لمجرد أنها أفكارا جديده "

شوف 
الاطباء الادباء

مصادر 

ليبراليه
تنويريين
ليبراليين انجليز
فلاسفة عصر التنوير
فلاسفه انجليز
بروتستانت
متعلمين فى مدرسة ويستمينستر
ادم سميث

ادم سميث ( Adam Smith)ولد يوم 16 يونيه 1723, وكان فيلسوف و من كبار المفكرين فى الاقتصاد السياسي. و واحد من الشخصيات الرئيسية فى التنوير فى مجال الاقتصاد ، سميث هو صاحب كتب نظرية المشاعر الأخلاقية ,التحقيق فى طبيعة وأسباب ثروة الامم . و كتاب ثروات الامم تعتبر من اعظم اللى اتعمل و اول كتاب بيتكلم عن الاقتصاد الحديث،. ادم سميث يعتبر والد الاقتصاد الحديث و ابو نظرية اقتصاد السوق الحر و من مفكرين الليبراليه كلاسيكيه و ابو الراسماليه. درس سميث الفلسفة الأخلاقية فى جامعة اوكسفورد. بعد تخرجه من الجامعة درس و اتكلم مجموعة من المحاضرات العامة. مات ادم سميث سنة 1790.

كتاب ثروة الامم (1776) 

اتنشر الكتاب سنة 1776 وبيبين الفكر الراسمالى وبيشرح نظريات وفلسلفات اقتصادية. الكتاب بيشرح نظرية السوق الحرة , ودا معناه تسيب السوق لعملية الانتاج والطلب وان السوق بيتعدل مع نفسه من قبل جهة سماها لاموأخذة" الايد الخفية" وان عرض و طلب السوق وهو الذى يحدد كل حاجة من اول ايه المنتج اصلا لحد سعر المنتج. الفكرة كلها ان يحصل انتاج الكمية الصحيحة اللى السوق محتاجها فى الوقت الصح و يدى فرصة للمشترى انه ينئى ويشترى اللى هو عايزه و الدولة مالهاش علاقة بس لها الحق تتدخل ان تحمى السوق من ان واحد او جهة تحتكر السوق , و دورالدولة انها تحارب الاحتكار و تشرف ان القوانين التجارية بتتنفذ وبس.

اعماله 

 
 كتاب ثروة الامم (1776)
 محاضرات عن العدل والشرطة ومصلحة الضرائب، والأسلحة (1763)
 مقال على الثراء العامة (1764)
 مقالات عن مواضيع فلسفية ( 1795)
 تاريخ علم الفلك (1795)
 المشاعر الاخلاقيه
كتب كمان مقالات و كتب فى الفلسفة.

أنظر ايضا 
 كينز
 كارل ماركس

فلاسفة عصر التنوير
سياسه
ليبراليه
ليبراليين انجليز
تنويريين
اقتصاد
اقتصاديين انجليز
متعلمين فى كلية باليول جامعة اوكسفورد
ليبراليه كلاسيكيه

الليبراليه الكلاسيكيه هى مجموعة من العقائد السياسية والفكرية الليبراليه, بتتسمى بالاسم دا عشان هى بتعتبر الاساسيات و الافكار الاولانيه للفكر الليبرالى. الكلاسيكية بتدعو للحرية الفردية و تقليل تدخل الحكومة فى حياة المواطن العادى, ومن ضمن العقائد دى حقوق الملكية الفردية, ان الواحد حر يمتلك ممتلكات و بيوت واراضى وكده. وحريات الانسان الطبيعية وحماية الحريات المدنية و ان الدستور بيحدد ويعرف حقوق وواجبات الحكومة ولازم الحكومة تمشى بالدستور والا تتعاقب من الشعب (انه ماينختبهاش تانى او حتى يمضى ويمشّى الحكومة), والسوق الحر و افكار كتيرة من مبادئ الليبراليه, و بتظهر الافكار دى فى كتابات مفكرين كتير زى ادم سميث, و ديفيد هيوم, وديفيد ريكاردو و ڤولتير وغيرهم. بيؤمن الليبراليين الكلاسيكيين ان تحرير السوق من التدخل الحكومي و الجهات التانية و اتباع سياسيه اقتصاد عدم التدخل حيوصل فى الاخر ان النظام و الحكومة حتخدم الناس بشكل احسن. اتسمت الليبرالية الكلاسيكية بالاسم ده عشان مختلفة عن افاكر الليبرالية الجديدة اللى ظهرت فى القرن العشرين (الليبراليه الاشتراكيه).

شوف كمان 
 ادم سميث
 جون لوك
 ليبراليه
 نيوليبراليه
 ديموقراطية ليبراليه
 اقتصاد عدم التدخل

 
ليبراليه
ليبراليه
مصطلحات سياسيه
صندوق النقد الدولى

صندوق النقد الدولى - International Monetary Fund - هو وكاله متخصصه اتأسست فى 27 ديسمبر 1944 حسب  معاهده دوليه اتعملت سنة 1944 عشان تعزيز سلامة الاقتصاد العالمى. مقر الصندوق موجود فى واشنطن فى امريكا و بيديروه اعضاءه اللى بيشملو كل بلاد العالم تقريباً ( 185 بلد ). اتأسس البنك مع نهاية الحرب العالميه التانيه لبنا نظام اقتصادى دولى جديد مستقر اكتر. اتشكل على خلفية تداعيات الحرب العالميه التانيه و الانهيارات الاقتصاديه اللى حصلت وقتها. فى يوليه 1944 اجتمعت وفود اربعه و اربعين بلد فى بريتون وودز فى ولاية نيوهامبشاير فى امريكا عشان ينشئو مؤسستين يديرو العلاقات الاقتصاديه الدوليه بعد الحرب العالميه التانيه. التركيز كان على تجنب الاخفاقات اللى اتصاب بيها مؤتمر باريس للسلام اللى انهى الحرب العالميه الاولى. الدول شافت ان تأسيس بنك دولى للانشاء و التعمير ممكن يرجع النشاط الاقتصادى و يرجع قابلية تحويل العملات و النشاط التجارى متعدد الاطراف. المبدأ الحافز لانشاء الصندوق كان تحقيق النمو الاقتصادى بعد الحرب العالميه التانيه و مش بس لتجنب تكرر " الكساد الكبير ".

صندوق النقد الدولى هو المؤسسه المركزيه فى نظام المدفوعات الدوليه و اسعار صرف العملات اللى بيسمح باجراء المعاملات التجاريه بين بلاد العالم. و بيهدف لمنع وقوع ازمات ، عن طريق تشجيع بلاد العالم على اعتماد سياسات اقتصاديه سليمه. و بتتضمن الاهداف القانونيه لصندوق النقد الدولى تسهيل التوسع و النمو المتوازن فى التجاره الدوليه و تحقيق استقرار اسعار الصرف و عمل تصحيح منظم لاختلالات موازين المدفوعات اللى بتتعرض ليها البلاد.

عشان تحقيق الاهداف دى ، صندوق النقد بيراقب التطورات و السياسات الاقتصاديه و الماليه فى البلاد الاعضاء فيه و بيقدم لهم النصايح بخصوص سياساتهم الاقتصاديه ، و تسليف البلاد الاعضاء اللى بتمر بمشاكل فى موازين مدفوعاتها، و دعم سياسات التصحيح و الاصلاح ، و تقديم المساعده الفنيه و التدريب ، و بيشمل الصرف الاستهلاكى و الناتج و تشغيل العماله و التضخم و كمان ميزان المدفوعات للبلاد و سعر الصرف.

مصادر 

 دعاء صفوت ، المصرى النهارده ، مؤسسة المصرى النهارده للصحافة و النشر ، عدد 2023 ، 27 ديسمبر 1995

منظمات دوليه
احداث 1945
حزب الوفد

حزب الوفد حزب سياسي شعبي كان ماشى بفكرة اليبرالية، اتعمل فى مصر سنة 1918م، وكان حزب الاغلبية قبل انقلاب 23 يوليو 1952 اللى لغت الملكية و الاحزاب السياسية و مشت بفكرة الحزب الواحد والاشتراكية.

التأسيس 

سعد زغلول اسس الحزب و جت الفكرة انهم يبقوا حزب رسمى بعد ثورة 1919.الموضوع كله ابتدى لما كون سعد زغلول وفد من المثقافين والسياسيين المصرين عشان يسافروا يحضروا مؤتمر الصلح اللى فى باريس عشان يناقشوا استقلال مصر. الانجليز راحوا نافين الوفد المصرى كله لمالطا راح الشعب عامل ثورة 1919.

افكار الحزب 
 تحقيق استقلال البلاد وحريتها وتحقيق الوحدة بين مصر والسودان.
 التمسك بميثاق الأمم المتحدة وجامعة الدول العربية.
 التمسك بعروبة فلسطين.
 العمل على رفاهية الشعب وترقيته عن طريق نظام الليبرالية
 دعم النظام الدستوري الديمقراطي

وزارات 
حزب الوفد مسك وزارات كتير فى مصر خصوصا من سنة 1924 لحد 1952. وكان من اشهر اللى مسكوا وزارات من الوفد

 مصطفى النحاس باشا اللى مسك رائسة الوزرا اكتر من مرة لحد 1952
 عبد الخالق ثروت
 فؤاد سراج الدين: مسك وزارة الزراعة والداخلية و وزارات تانية من فترة 1948 لحد 1952. كان رئيس حزب الوفد الجديد لما رجع سنة 1978

احزاب مدنيه فى مصر
تاريخ مصر الحديثه
احزاب مصريه قديمه
احزاب مصريه
ليبراليه
احزاب ليبراليه
ابن واصل

جمال الدين محمد بن سالم بن واصل ( حماه ، 1208 - حماه ، 1298 ) مؤرخ و عالم منطق اتولد وعاش فى حماه فى سوريا ، من فقها الشافعيه. اتصل بالسلطان الصالح أيوب فى مصر اللى بعته لملك سيسيليا و هناك كتب " رسالة الأنبورية " او " نخبة الفكر " فى المنطق. من كتبه المهمه " مفرج الكروب فى أخبار بنى أيوب " اللى أرخ فيه للدوله الايوبيه لغاية ما قامت الدوله المملوكيه.

مؤرخين سوريين
مواليد 1208
وفيات 1298
الدوله الايوبيه
ادب برازيلى

الادب البرازيلى ( Literatura do Brasil) ابتدا فى القرن الستاشر لما كتب الرحاله البرتغاليين وصف لجمال طبيعة البرازيل و كان منهم المبشر خوزيه دى انكيتا.

فى القرن السبعتاشر اتأثر الادب البرازيلى بالادب الاسبانى ، و فى القرن التمنتاشر ظهر الكاتب المسرحى خوزيه دى سيلفا و الشعرا خوزيه بازيليو دى جاما و توماس انطونيو جونزاجا ، و سادت الرومانسيه القرن التسعتاشر. بيعتبر يواكيم ماريا مخادو دى اسيس اعظم ادبا برازيل و من اهمهم معاصره الشاعر اولافو دى بيلاك.

فى القرن العشرين انحصرت مواضيع الادب البرازيلى فى المشاكل الاجتماعيه و السياسيه و الفلسفيه و السايكولجيه و قضايا التفرقه العنصريه. من اشهر ادبا البرازيل اللى عمقو نظرة الكتاب البرازيليين فى القرن العشرين جيلبرتو فريرى و روى باربوزا و يورجى امادو و اريكو فريسيمو و يورجى دى ليما و فيريرا جولار Ferreira Gullar.

أدباء برازيليون 
 ماشادو ده اسيس
 جورجى امادو
 باولو كويلو
 كلاريس ليسبكتور
 رافاييل مونتيز

 
البرازيل
ادب
ديموقراطيه ليبراليه

هى نوع من انواع الليبراليه و الشكل الحالى للديموقراطيه, اساسه مبنى على مبادىء الليبراليه الاساسية بس بيقول ان الحكومة مش لازم تمشي تبع السياسة الليبراليه بالحرف بس لازم تبقى فيها ديموقراطيه و ان كل واحد حر ينضم لاى حزب هو عايزه و يكون فى حرية و تعدد احزاب و الحق فى الانتخاب كل حاجة فى الدولة و دى تعتبر من الحجات المهمة فى الليبراليه. مش مشكلة يكون فيه نوع الحكم فى البلد ملكى او جمهورى , المهم ان الشعب هو اللى ينتخب البرلمان اللى حينتخب الوزارا و رئيسها. فى حالة لو فى ملك,يبقى الملك رئيس شرفى ,ممكن تكون ليه صلاحيات برضه بس تكون مقسومة مع البرلمان و الوزارا و رئيس الوزرا و السلطة تتقسم على تلاته. النظام دا ماشى فى كندا و انجلترا و امريكا وبلاد تانيه كتير. ظهرت الديموقراطيه الليبراليه فى اخر القرن التمنتاشر و اول القرن التسعتاشر لما فكرت الديموقراطيه بالشكل الموجود دلوقتى طلعت. الديمقراطيه الليبراليه بتمشى حسب دستور الدولة اللى بتنفذها.

افكار الديموقراطيه الليبراليه 

 الحق فى الحياة و سلامة الفرد
 التحرر من العبودية
 حرية التنقل
 المساوة فى القانون و ان العدالة تاخد مجرها فى القانون مهما كان وضع او نفوذ الشخص
 حرية الكلام
 حرية الصحافة و النشر والتعبير , طلما ما عدتش حدود ادب و اخلاق المجتمع اللى فيه
 حرية الانتماء لحزب او جمعية والتجمع
 حرية الحصول على المعلومات من اكتر من جهة مش من جهة واحدة بس
 حرية التعليم
 حرية الدين و المذهب
 وجود قضاء مستقل غير تابع للدولة او اى جهة
 حرية ان الفرد يمتلك اراضى و عقارات و حرية البيع و الشرا فى السوق

شوف كمان 

 ليبراليه
 ليبراليه كلاسيكيه
 نيوليبراليه
 ديموقراطية

ديموقراطيه
ليبراليه
سياسه
مصطلحات سياسيه
فؤاد سراج الدين

فؤاد باشا سراج الدين  ، سياسي وراجل دولة مصري من مواليد 2 نوفمبر سنة 1911 قرية كفر الجرايدة مركز بيلا محافظة كفر الشيخ ابن سراج الدين شاهين باشا وزوج زكية البدراوي كريمة البدراوي باشا وتوفى عن عمر 90 سنة فى 9 أغسطس 2000

 اخد ليسانس الحقوق من جامعة القاهرة سنة 1930
 عمل وكيل للنايب العام ومحامى فى الفترة من 1930 ـ 1935
 انضم للهيئة الوفدية سنة 1935 والهيئة البرلمانية فى سنة 1936 و بقا عضو فى الوفد المصرى سنة 1946 وسكرتير عام للوفد سنة 1949
 وزير زراعة فى 31 مارس سنة 1942
 وزير للشئون الاجتماعية ووزير للداخلية فى يوليه سنة 1942
 زعيم للمعارضة الوفدية فى مجلس الشيوخ 1946
 وزير مواصلات فى يوليه سنة 1949 فى وزارة حسين سرى الائتلافية
 وزير للداخلية فى 12 يناير سنة 1950 وفى نوفمبر من نفس السنة اضيفت عليه وزارة المالية
 اعتقل فى مارس 1952 فى وزارة نجيب الهلالى وأفرج عنه فى 4 يوليه سنة 1952
 كان وزير الداخليه وقت مدبحة الاسماعيليه ( 25 يناير 1952 ) و طلب من افراد البوليس المصرى المتحاصرين فى مبنى المحافظه عن طريق الدبابات و المدافع الانجليزيه الصمود و المقاومه. تانى يوم حصلت حريقة القاهره.
 بعد ما قامت ثورة 23 يوليه 1952 اعتقل فى يناير 1953 لمدة تمن تشهر فى السجن الحربى
 فى يناير سنة 1954 حوكم قدام محكمة الثورة واتحكم عليه بالسجن 15 سنة فى مارس 1954 وأفرج عنه سنة 1956
 اعتقل فى اكتوبر 1961 لمدة خمسة شهور فى سجن القناطر الخيرية
 اعتقل فى نوفمبر سنة 1965 لمدة اسبوع فى السجن الحربى
 أعاد حزب الوفدالجديد للحياة السياسية سنة 1978 بعد السماح بقيام احزاب سياسية فى مصر وبفى رئيس له لحد وفاته فى 9 أعسطس 2000

أهم اعماله 

 وكيل للنادى الأهلى فى الأربعينيات ورئيس شرفي له مدى الحياة ورئيس لاتحاد الكورة
 أصدر قوانين العمال سنة 1943 وقانون النقابات العمالية وقانون عقد العمل الفردى ـ وقانون الضمان الاجتماعى وقانون انصاف الموظفين
 أصدر قانون تنظيم هيئات الشرطة
 صاحب عيد الشرطة بسبب رفض الانذار البريطانى يوم 25 يناير سنة 1952.
 امم البنك الأهلى الانجليزى وتحويله إلي بنك مركزى
 أصدر قانون الكسب غير المشروع
 نقل ارصدة من الذهب من امريكا إلي مصر
 تمويل حركة الفدائيين فى منطقة القناة بالمال والسلاح فى الفترة من 1951 الى 25 يناير سنة 1952
 هو اللى اقترح وصاحب فكرة مجانية التعليم
 كان ورا قيام الوفد بإلغاء معاهدة سنة 1936 وبدء حركة الكفاح المسلح فى منطقة القناة ضد قوات الاحتلال البريطانى
 فرض الضرايب التصاعدية علي كبار ملاك الأراضى الزراعية لما كان وزير للمالية سنة 1950

مصدر 
حزب الوفد 

وزراء داخليه مصريين
وزراء زراعه مصريين
وزراء ماليه مصريين
وزراء مواصلات مصريين
قانونيين مصريين
قضاة مصريين
محامين مصريين
سياسيين مصريين
ليبراليين مصريين
وطنيين مصريين
اشخاص من كفر الشيخ
ناس من بيلا
متعلمين فى جامعة القاهره